CELEX: E2020C0090
Language: hr
Date: 2020-07-15 00:00:00
Title: Odluka Nadzornog tijela EFTA-e Br. 90/20/COL od 15. srpnja 2020. o 107. izmjeni postupovnih i materijalnih pravila u području državnih potpora izmjenom i produljenjem određenih smjernica o državnim potporama [2020/1576]

29.10.2020   
               
               
                  HR
               
               
                  Službeni list Europske unije
               
               
                  L 359/16
               
            
         ODLUKA NADZORNOG TIJELA EFTA-E
         Br. 90/20/COL
         od 15. srpnja 2020.
         o 107. izmjeni postupovnih i materijalnih pravila u području državnih potpora izmjenom i produljenjem određenih smjernica o državnim potporama [2020/1576]
         NADZORNO TIJELO EFTA-e („ESA”),
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke od 61. do 63. i Protokol 26.,
         uzimajući u obzir Sporazum među državama EFTA-e o osnivanju Nadzornog tijela i Suda („Sporazum o nadzoru i sudu”), a posebno njegov članak 24. i članak 5. stavak 2. točku (b), te
         uzimajući u obzir Protokol 3. uz Sporazum o nadzoru i sudu („Protokol 3.”), a posebno dio I. članak 1. stavak 1.,
         budući da:
         U skladu s člankom 24. Sporazuma o nadzoru i sudu ESA provodi odredbe Sporazuma o EGP-u koje se odnose na državne potpore.
         U skladu s člankom 5. stavkom 2. točkom (b) Sporazuma o nadzoru i sudu ESA izdaje obavijesti ili smjernice o pitanjima iz Sporazuma o EGP-u ako je to izričito predviđeno tim sporazumom ili Sporazumom o nadzoru i sudu ili ako to smatra nužnim.
         Sljedeća pravila o državnim potporama koja je donijela ESA u okviru inicijative za modernizaciju državnih potpora prestaju važiti s krajem 2020.:
         
                     (a)
                  
                  
                     Smjernice za regionalne potpore za 2014.–2020. (1);
                  
               
                     (b)
                  
                  
                     Smjernice o državnim potporama za promicanje rizičnih financijskih ulaganja (2);
                  
               
                     (c)
                  
                  
                     Smjernice o državnim potporama za zaštitu okoliša i energiju za razdoblje 2014.–2020. (3);
                  
               
                     (d)
                  
                  
                     Smjernice o analizi spojivosti državnih potpora za promicanje provedbe važnih projekata od zajedničkog europskog interesa s funkcioniranjem Sporazuma o EGP-u (4),
                  
               
                     (e)
                  
                  
                     Smjernice o kratkoročnom osiguranju izvoznih kredita (5) i
                  
               
                     (f)
                  
                  
                     Smjernice o državnim potporama za sanaciju i restrukturiranje nefinancijskih poduzetnika u teškoćama (6).
                  
               U kontekstu europskog zelenog plana i Digitalne agende za Europu Europska komisija („Komisija”) već je najavila da do kraja 2021. namjerava revidirati niz smjernica.
         Komisija je 2. srpnja 2020. donijela Komunikaciju o produljenju i izmjenama Smjernica za regionalne potpore za 2014.–2020., Smjernica o državnim potporama za promicanje rizičnih financijskih ulaganja, Smjernica o državnim potporama za zaštitu okoliša i energiju za razdoblje 2014.–2020., Smjernica o državnim potporama za sanaciju i restrukturiranje nefinancijskih poduzetnika u teškoćama, Komunikacije Komisije „Kriteriji za analizu jesu li državne potpore za promicanje provedbe važnih projekata od zajedničkog europskog interesa spojive s unutarnjim tržištem”, Komunikacije Komisije „Okvir Zajednice za državne potpore za istraživanje i razvoj i inovacije” i Komunikacije Komisije državama članicama o primjeni članaka 107. i 108. Ugovora o funkcioniranju Europske unije na kratkoročno osiguranje izvoznih kredita (7).
         Radi predvidljivosti i pravne sigurnosti te pripreme za buduće ažuriranje pravila o državnim potporama Komisija je smatrala primjerenim razdoblje primjene svojih smjernica, koje se podudaraju sa smjernicama ESA-e navedenima u prethodnim točkama od (a) do (e), produljiti do kraja 2021. Komisija je produljila razdoblje primjene smjernica koje se podudaraju s onima navedenima u točki (f), tj. Smjernica o državnim potporama za sanaciju i restrukturiranje nefinancijskih poduzetnika u teškoćama, do kraja 2023.
         Produljenje će Komisiji omogućiti da evaluaciju tih pravila dovrši zajedno s evaluacijom drugih pravila o državnim potporama donesenih u okviru inicijative za modernizaciju državnih potpora. Komisija je 7. siječnja 2019. pokrenula evaluaciju tih pravila u obliku „provjere primjerenosti”. Na temelju rezultata te evaluacije moći će odlučiti treba li ta pravila dodatno produljiti ili ažurirati.
         S obzirom na moguće gospodarske i financijske posljedice pandemije bolesti COVID-19 na poduzetnike, Komisija je smatrala da su potrebne i privremene prilagodbe nekih smjernica o državnim potporama. Konkretno, u skladu sa Smjernicama za regionalne potpore za 2014.–2020., Smjernicama o državnim potporama za zaštitu okoliša i energiju za razdoblje 2014.–2020., Komunikacijom „Kriteriji za analizu jesu li državne potpore za promicanje provedbe važnih projekata od zajedničkog europskog interesa spojive s unutarnjim tržištem” i Okvirom Zajednice za državne potpore za istraživanje i razvoj i inovacije (8), poduzetnici koji 31. prosinca 2019. nisu bili u teškoćama, ali su nakon 31. prosinca 2019. postali poduzetnici u teškoćama trebali bi biti prihvatljivi do 30. lipnja 2021.
         Kad je riječ o Smjernicama o državnim potporama za zaštitu okoliša i energiju za razdoblje 2014.–2020., zbog naglog pada cijena električne energije uzrokovanog izbijanjem pandemije bolesti COVID-19 mogao bi se smanjiti električni intenzitet poduzetnika. U tom bi slučaju poduzetnik prestao ispunjavati kriterije prihvatljivosti utvrđene u odjeljku 3.7.2. (ciljana smanjenja financiranja potpore za energiju iz obnovljivih izvora zbog konkurentnosti) pri primjeni Priloga 4. za izračun BDV-a (bruto dodana vrijednost) i električnog intenziteta na razini poduzetnika. Komisija stoga smatra da je potrebno prilagoditi metode izračuna kako bi se to pitanje riješilo na odgovarajući način.
         Te su izmjene i produljenja komunikacija Komisije važni i za Europski gospodarski prostor.
         U skladu s ciljem ujednačenosti utvrđenim u članku 1. Sporazuma o EGP-u, trebalo bi osigurati ujednačenu primjenu pravila EGP-a o državnim potporama u cijelom Europskom gospodarskom prostoru.
         U skladu s točkom II. pod naslovom „OPĆENITO” na stranici 11. Priloga XV. Sporazumu o EGP-u, ESA nakon savjetovanja s Komisijom treba donijeti akte koji odgovaraju onima koje je donijela Komisija,
         nakon savjetovanja s Komisijom,
         nakon savjetovanja s državama EFTA-e koje su članice EGP-a,
         DONIJELO JE OVU ODLUKU:
         
            Članak 1.
            Materijalna pravila u području državnih potpora mijenjaju se kako slijedi.
            
                        1.
                     
                     
                        Smjernice za regionalne potpore za 2014.–2020. mijenjaju se kako slijedi:
                        
                                    (a)
                                 
                                 
                                    u točki 18. dodaje se sljedeća rečenica:
                                    „Ove se Smjernice, međutim, primjenjuju na poduzetnike koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 30. lipnja 2021. postali poduzetnici u teškoćama.”
                                 
                              
                                    (b)
                                 
                                 
                                    nakon točke 156. umeću se sljedeće točke:
                                    
                                                „(a)
                                             
                                             
                                                Budući da 31. prosinca 2020. istječe valjanost nacionalnih karata regionalnih potpora, Nadzorno tijelo poziva države članice EFTA-e koje su članice EGP-a da ga do 15. rujna 2020. obavijeste namjeravaju li produljiti valjanost svojih nacionalnih karata regionalnih potpora.
                                             
                                          
                                                (b)
                                             
                                             
                                                Nakon odobrenja produljenja valjanosti nacionalnih karata regionalnih potpora do 31. prosinca 2021., države članice EFTA-e koje su članice EGP-a mogu donijeti odluku o produljenju postojećih programa odobrenih na temelju ovih Smjernica. Svako produljenje takvih programa mora se pravodobno prijaviti Nadzornom tijelu prije datuma njihova isteka.”
                                             
                                          
                              
                  
                        2.
                     
                     
                        Točka 174. Smjernica o državnim potporama za promicanje rizičnih financijskih ulaganja zamjenjuje se sljedećim:
                        
                                    „174.
                                 
                                 
                                    Nadzorno tijelo će pri procjeni sukladnosti svih potpora za rizično financiranje dodijeljenih od 1. srpnja 2014. do 31. prosinca 2021. primjenjivati načela utvrđena u ovim Smjernicama.”
                                 
                              
                  
                        3.
                     
                     
                        Smjernice o državnim potporama za zaštitu okoliša i energiju za razdoblje 2014.–2020. mijenjaju se kako slijedi:
                        
                                    (a)
                                 
                                 
                                    u točki 11. dodaje se sljedeća rečenica:
                                    „Ove se Smjernice, međutim, primjenjuju na poduzetnike koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 30. lipnja 2021. postali poduzetnici u teškoćama.”
                                 
                              
                                    (b)
                                 
                                 
                                    točka 103. zamjenjuje se sljedećim:
                                    
                                                „103.
                                             
                                             
                                                Ove se Smjernice primjenjuju do 31. prosinca 2021. Međutim, njima bi se trebali pripremiti temelji za ostvarivanje ciljeva postavljenih u Okviru za 2030. Naime, očekuje se da će u razdoblju od 2020. do 2030. uspostavljeni obnovljivi izvori energije postati konkurentni za uključivanja na mrežu, što znači da bi se subvencije i izuzeća od odgovornosti za uravnoteženje trebali postupno ukinuti. Ove su Smjernice usklađene s tim ciljem i osigurat će prelazak na ekonomičnu isporuku putem tržišnih mehanizama.”
                                             
                                          
                              
                                    (c)
                                 
                                 
                                    točka 237. zamjenjuje se sljedećim:
                                    
                                                „237.
                                             
                                             
                                                Ove se Smjernice primjenjuju od 1. srpnja 2014. i zamjenjuju Smjernice o državnim potporama za zaštitu okoliša objavljene 10. lipnja 2010. (*1). Primjenjivat će se do 31. prosinca 2021.
                                             
                                          
                                       (*1)  SL L 144, 10.6.2010., str. 1. i Dodatak o EGP-u br. 29, 10.6.2010., str. 1.”"
                        
                                 
                              
                                    (d)
                                 
                                 
                                    Prilog 4. mijenja se kako slijedi:
                                    
                                                i.
                                             
                                             
                                                točka 2. zamjenjuje se sljedećim:
                                                
                                                            „2.
                                                         
                                                         
                                                            Za potrebe primjene odjeljka 3.7.2. države članice EFTA-e koje su članice EGP-a mogu koristiti:
                                                            
                                                                        (a)
                                                                     
                                                                     
                                                                        aritmetičku sredinu za posljednje tri godine za koje su dostupni podaci o BDV-u;
                                                                     
                                                                  
                                                                        (b)
                                                                     
                                                                     
                                                                        aritmetičku sredinu za odabrane dvije od tri posljednje godine za koje su dostupni podaci o BDV-u, pod uvjetom da se ta metoda na isti način primjenjuje na sve korisnike.
                                                                     
                                                                  
                                                      Nadzorno tijelo ne smatra prelazak s izračuna primjenom metode a) na izračun primjenom metode b) izmjenom koju bi trebalo prijaviti.”
                                             
                                          
                                                ii.
                                             
                                             
                                                točka 5. zamjenjuje se sljedećim:
                                                
                                                            „5.
                                                         
                                                         
                                                            Za izračun potrošnje električne energije poduzetnika moraju se primjenjivati sektorska mjerila za učinkovitost potrošnje električne energije ako su dostupna. Ako nisu dostupna, države članice EFTA-e koje su članice EGP-a mogu primijeniti:
                                                            
                                                                        (a)
                                                                     
                                                                     
                                                                        aritmetičku sredinu za posljednje tri godine za koje su dostupni podaci;
                                                                     
                                                                  
                                                                        (b)
                                                                     
                                                                     
                                                                        aritmetičku sredinu za odabrane dvije od tri posljednje godine za koje su dostupni podaci, pod uvjetom da se ta metoda na isti način primjenjuje na sve korisnike.
                                                                     
                                                                  Nadzorno tijelo ne smatra prelazak s izračuna primjenom metode a) na izračun primjenom metode b) izmjenom koju bi trebalo prijaviti.”
                                                         
                                                      
                                          
                              
                  
                        4.
                     
                     
                        U Smjernicama o državnim potporama za sanaciju i restrukturiranje nefinancijskih poduzetnika u teškoćama točka 135. zamjenjuje se sljedećim:
                        
                                    „135.
                                 
                                 
                                    Nadzorno tijelo primjenjivat će ove smjernice s učinkom od 10. rujna 2014. do 31. prosinca 2023.”
                                 
                              
                  
                        5.
                     
                     
                        Smjernice o analizi spojivosti državnih potpora za promicanje provedbe važnih projekata od zajedničkog europskog interesa s funkcioniranjem Sporazuma o EGP-u mijenjaju se kako slijedi:
                        
                                    (a)
                                 
                                 
                                    u točki 10.(a) dodaje se sljedeća rečenica:
                                    „Ove se Smjernice, međutim, primjenjuju na poduzetnike koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 30. lipnja 2021. postali poduzetnici u teškoćama.”
                                 
                              
                                    (b)
                                 
                                 
                                    točka 50. zamjenjuje se sljedećim:
                                    
                                                „50.
                                             
                                             
                                                Ova se Komunikacija primjenjuje od 27. travnja 2016. do 31. prosinca 2021.”
                                             
                                          
                              
                  
                        6.
                     
                     
                        U Smjernicama o kratkoročnom osiguranju izvoznih kredita točka 40. zamjenjuje se sljedećim:
                        
                                    „40.
                                 
                                 
                                    Uzimajući u obzir potrebu za kontinuitetom i pravnom sigurnošću pri postupanju s državnim potporama u području kratkoročnog osiguranja izvoznih kredita, smatra se primjerenim primjenjivati postojeće Smjernice do 31. prosinca 2021. Tako će se njihov datum isteka uskladiti s datumom isteka većine smjernica o državnim potporama donesenih u skladu s programom modernizacije državnih potpora.”
                                 
                              
                  
                        7.
                     
                     
                        U Okviru Zajednice za državne potpore za istraživanje i razvoj i inovacije u točki 10. dodaje se sljedeća rečenica:
                        „Ove se Smjernice, međutim, primjenjuju na poduzetnike koji na dan 31. prosinca 2019. nisu bili u teškoćama, ali su u razdoblju od 1. siječnja 2020. do 30. lipnja 2021. postali poduzetnici u teškoćama.”
                     
                  
         
            Članak 2.
            Vjerodostojan je samo tekst na engleskom jeziku.
         
         
            Sastavljeno u Bruxellesu 15. srpnja 2020.
            
               Za Nadzorno tijelo EFTA-e
            
            
               Bente ANGELL-HANSEN
               
                  Predsjednica
               
               
                  Nadležna članica Kolegija
               
            
            
               Frank J. BÜCHEL
               
                  Član Kolegija
               
            
            
               Högni KRISTJÁNSSON
               
                  Član Kolegija
               
            
            
               Carsten ZATSCHLER
               
                  Potpisuje kao direktor za pravne i izvršne poslove
               
            
         
         
            (1)  SL L 166 5.6.2014., str. 44. i Dodatak o EGP-u br. 33, 5.6.2014., str. 1., izmijenjene Odlukom ESA-e br. 302/14/COL, SL L 15, 22.1.2015., str. 103. i Dodatak o EGP-u br. 4, 22.1.2015., str. 1.
         
            (2)  SL L 354, 11.12.2014., str. 62. i Dodatak o EGP-u br. 74, 11.12.2014., str. 1., izmijenjene Odlukom ESA-e br. 302/14/COL, SL L 15, 22.1.2015., str. 103. i Dodatak o EGP-u br. 4, 22.1.2015., str. 1.
         
            (3)  SL L 131, 28.5.2015., str. 1. i Dodatak o EGP-u br. 30, 28.5.2015., str. 1.
         
            (4)  SL L 39, 16.2.2017., str. 49. i Dodatak o EGP-u br. 11, 16.2.2017., str. 1.
         
            (5)  SL L 343, 19.12.2013., str. 54. i Dodatak o EGP-u br. 71, 19.12.2013., str. 1., ponovno donesene Odlukom ESA-e br. 4/19/COL, SL L 163, 20.6.2019., str. 110. i Dodatak o EGP-u br. 48, 20.6.2019., str. 1., izmijenjene Odlukom ESA-e br. 030/20/COL, SL L 220, 9.7.2020., str. 8. i Dodatak o EGP-u br. 46, 9.7.2020., str. 1.
         
            (6)  SL L 271, 16.10.2015., str. 35. i Dodatak o EGP-u br. 62, 15.10.2015., str. 1.
         
            (7)  SL C 224, 8.7.2020., str. 2.
         
         
            (8)  Podudara se s ESA-inim Smjernicama za istraživanje i razvoj i inovacije, SL L 209, 6.8.2015., str. 17. i Dodatak o EGP-u br. 44, 6.8.2015., str. 1.